Берлин 31 март 1939 г.
През януари 1933 година, четиринадесет години
след поражението на Германия в Първата Световна Война,
Адолф Хитлер идва на власт.
В нарушение на Версайския мирен договор,
Германия започва незабавно превъоръжаване.
През март 1936 г., в нарушение на договора,
Германия окупира земите около Рейн.
През март 1938 г., в нарушение на договора,
Германия анексира Австрия.
През септември 1938 г., с Мюнхенския договор,
заплашени от война с Хитлер, Англия и Франция
преотстъпват на Германия огромни територии от Чехословакия.
С този договор Германия гарантира мира в Европа
и независимостта на останалата част от Чехословакия.
През март 1939г.,
Германия погазва споразумението и окупира цяла Чехословакия.
Също така, германците заплашват и Полша.
Най-сетне, на 31 март 1939 г., решени да спрат Хитлер,
британското правителство предоставя на Полша
безусловна гаранция за военна подкрепа.
Това ще доведе до избухването на Втората Световна Война.
Генерал полковник Валтер фон Браухич,
Главнокомандващ немската армия.
Генерал Франц Халдер, началник на генералния щаб.
Генерал лейтенант Алфред Йодл, началник операции на Вермахта,
към Върховното командване на Хитлер.
Генерал полковник Вилхелм Кайтел, началник на Върховното командване.
Адмирал Ерих Райдер, командващ немския флот.
Всички офицери са повикани от фюрера
за обсъждане на британската военна гаранция.
Чухте ли вестите от Рибентроп?
Да, майн фюрер.
Волята ми е твърда и непоклатима.
Продължавате с подготовката на план "Бяло".
Кога е датата, майн фюрер?
Първи септември.
Решението на фюрера не е проблем за армията, нали?
Йоахим фон Рибентроп, външен министър при Хитлер.
Със своята самомнителност и некомпетентност,
успя да си спечели неприязънта на почти цялото немско правителство.
Моето Луфтвафе ще е готово на 1-ви септември, майн фюрер.
Дори по-рано, ако се налага.
Фелдмаршал Херман Гьоринг, командващ германските ВВС.
Подчинен само на фюрера в Третия Райх.
С цялото ми уважение към фелдмаршала, майн фюрер,
но ни давате само пет месеца за подготовка на всеобхватна война?
Ще ни е необходима поне година.
Нямаме цяла година!
Вярвам, че ако изненадаме Полша,
и ударим внезапно и масирано, ще постигнем бърз успех,
без да се стига до всеобща война.
Но ако Англия и Франция ни атакуват,
такава гозба ще им сготвя, че ще се задавят!
Парамаунт Пикчърс ПРЕДСТАВЯ
По книгата на Херман УОК
ВЕТРОВЕТЕ НА ВОЙНАТА
Една продукция на Дан КЪРТИС
РОБЪРТ МИЧЪМ в ролята на Виктор "Пъг" Хенри
АЛИ МАКГРО в ролята на Натали Ястров
ЖАН МИШЕЛ ВИНСЕНТ в ролята на Байрон Хенри
ДЖОН ХАУСМАН в ролята на Аарон Ястров
ПОЛИ БЕРГЕН в ролята на Рода Хенри
ЛИЗА в ролята на Маделин Хенри
ДЕЙВИД ДЮКС в ролята на Лесли Слоут
ТОПОЛ в ролята на Берел Ястров
БЕН МЪРФИ в ролята на Уорън Хенри
ПИТЪР ГРЕЙВС в ролята на Палмър Кърби
ДЖЕРЕМИ КЕМП в ролята на Генерал Армин фон Роон
РАЛФ БЕЛАМИ в ролята на Франклин Делано Рузвелт
ВИКТОРИЯ ТЕНАНТ в ролята на Памела Тадсбъри
Част първа ВЕТРОВЕТЕ СЕ НАДИГАТ
Ню Йорк 20 април 1939 г.
Майко мила, истина е! - Кое, Маделин?
Цялата тая работа за Хитлер, Четох по вестниците, но...
Изглеждаше ми смехотворно и нереално.
Истинско е.
Капитан втори ранг Виктор Хенри, от флотата на САЩ.
Каюта 63, палуба "А".
Благодаря ви.
Генерал фон Роон.
Добре дошли на борда, хер генерал.
Кой беше онзи човек?
Американски морски офицер, хер генерал.
Чух това. С каква цел пътува?
Военноморски аташе на САЩ в Берлин, хер генерал.
Кажете на капитан Швенк да го сложи на капитанската маса.
Не мога да повярвам, че най-сетне тръгваме.
Мадж Толивър ми е разправяла, че в Берлин е прекрасно и евтино.
Казва, че ще се влюбим в града. Ето каютата ни, Пъг.
Изненада! - Уорън!
Здрасти, мамо. Здрасти, сладурче!
Проклет да съм! Защо не си в авиошколата?
Само наминах. Не мога да пропусна заминаването ви.
Хванах самолета, и ето ме тук. - Пъг, не е ли чудесна изненадата?
Събота вечер в Ню Йорк?
Пазете се момичета, Уорън Хенри е в града.
Защо да не го отпразнуваме още сега?
Байрон знае ли за назначението? - От месеци нямаме вести от брат ти.
Писа за последно, че прекратява учението си във Флоренция.
Щял да поскита из Европа. - Писнало му от изкуство.
Не говори така, Пъг.
Байрон може да е особняк, но акълът му сече.
Зная. Точно там е проблемът.
Да пием за новата длъжност.
Късмет в Берлин.
Наздраве!
Със служебна кола съм. Да те откарам ли до някъде?
Закарай ме до Рокфелер център. Офисът на Ен Би Си.
Там пък защо? - Ще си търся работа.
Татко знае ли?
Да не си луд! И е само за лятото.
Добри са ни децата.
Котката като я няма, мишките...
Пуша от години.
За кого да пием?
За децата.
Да, изоставените ни малки пиленца.
Добре, за децата.
Плаването на немски кораб си е приключение. Особено в наши дни.
Дали имаме някой нацист тук на бара?
Да излезем да погледаме Статуята на свободата.
Не, сър. Ще пийна още едно. Статуята съм я виждала.
Докато се намираме на този кораб,
всяка наша дума се записва.
В бара, на масата в ресторанта, дори в каютата ни.
Не ти ли е хрумвало? - Донякъде, но все пак...
И в каютата ли? Винаги?
Тоест...
Не казвай денонощно, Пъг!
Немците в никой случай не са немарливи хора.
Тогава господине, спазвайте прилична дистанция на кораба.
Аз възнамерявам смирено да ошлайфам немския си.
В Берлин няма да е по-различно.
Честно?
Мътните го взели.
Това едва ли ще промени нещо, нали?
Мога ли сега да си взема второто питие?
Сиена, Италия
Байрон Хенри? Натали Ястров. Скачай в колата.
Да ви запозная с Лесли Слоут.
Нямам нужда от шофьор във Варшава. Там ползват коне.
Спестете ми го.
Пристигнахме.
Ей Джей?
Прекрасно. Ти се върна.
Аарон, това е Байрон Хенри. - Колумбийски университет, нали?
Да, сър. - Добре дошъл в Сиена.
Тост за Байрон Хенри,
който мрази италианския Ренесанс.
Как разбрахте? - От стария ми другар Чезаре Милано.
Спомена го в писмото си, що се отнася до вас.
Явно се налага да приема тоста.
Какво точно против Ренесанса имате, Байрон?
Предполагам, че ми дойде в повече.
Захванах се пълен с ентусиазъм, а завърших отегчен.
Той е смесица от езичество и християнство.
Нещо не успях да го преглътна.
Попитахте ме защо съм против. Това е отговорът ми.
Не нападайте, Байрон. И други са били на вашето мнение.
Наричат се протестанти.
Байрон, баща ти е морски офицер, нали така?
Да, сър. Военно планиране, Вашингтон.
Мили боже, звучи зловещо.
Планирането е само на теория. Всички държави го правят.
Баща ти смята ли, че ни заплашва война?
Нищо не казва за война в последното си писмо.
Лесли е експерт. Все пак работи към Външно министерство.
Лесли смята, че чичо трябва да напусне Италия.
Дни наред спорим по въпроса. Самият той заминава за Варшава.
Аз лично мисля, че война ще има.
Така ли?
Интересно ми е защо? - Наскоро обиколих Германия.
Пътищата са задръстени от камиони с войници,
а влаковете са натоварени с танкове и артилерия.
Байрон, с подобни демонстрации, Хитлер спечели Австрия и Судетите.
Без нито един изстрел.
Д-р Ястров, когато бях в Германия,
видях надписи против евреите по пейките и тролеите.
Видях изгорени синагоги.
Изненадан съм, след като сте евреин, колко спокойно говорите за Хитлер.
Ако Хитлер спечели, евреите отново ще се снишат.
Винаги така сме постъпвали при много крале и папи.
Така сме оцелели седемнадесет века.
Имаме знанията и уменията да се справим.
Аарон, олимпийското ти спокойствие направо ме вади от релси,
Разчитате на разсъдливостта на Хитлер?
Звучи гротескно.
Родителите на Натали ще се съгласят с мен.
Натали може още утре да си иде у дома ако желае.
Но мисля, че работата й тук, в Сиена, като мой секретар,
я вълнува много повече, отколкото Маями Бийч.
Мисля да се прибера у дома, Лесли, но не заради Хитлер.
Има някои неща в момента, които повече ме притесняват.
Ние не... - Не се и съмнявам.
Хайде скъпа, да вървим.
Тук горе е работното ни царство.
Сериозна библиотека имате.
Прилична колекция за ранното християнство.
Разбрах, че сте изкарали военноморски курсове към запаса
и сте получили офицерско звание. Това ли ви влече?
Не сър. Званието бе по-скоро, за да угодя на баща ми.
Предполагам, когато д-р Милано ви е предложил да дойдете тук,
е споменал, че имам нещо за вас?
Да.
Следващият ми труд се нарича "Арката на Константин".
Знаете ли кой е бил Константин?
Първият християнски император на Рим.
Шест плюс, Байрон.
Искам някой да проучи войните, които е водил.
Заплата от 20 долара седмично устройва ли ви?
Късаха ме по история... - Ясно, не желаете работата.
Не сър, не исках да кажа това.
Тук във вилата ли ще работя и живея?
Разбира се. Ще работите в тази стая.
Там е бюрото на Натали, а вашето е тук.
Ще се пробвам, сър. - Ще се пробвате, значи...
А защо, след като не ви влече?
Заради парите, а и да бъда близо до вас, сър.
Да сте близо до мен?
Добре, Байрон, ще се пробваме.
Капитане, торти от целувки!
Последната вечер от пътуването трябва да се помни, г-жо Хенри.
А днес е рожденият ден на фюрера.
Не, г-н Тадсбъри. Няма да има война между Англия и Германия.
Коренът ни е един. На всички северни европейци.
Тъжно ще е да загиват братя. Хубаво казано, нали Пам?
Напомни ми да го включа в следващото си предаване.
Никой не иска война днес. Ще бъде адски глупаво.
Капитане, съпругата ви от името на флотата на САЩ ли отговаря?
Не, от името на бяло вино, реколта 1934.
Имах удоволствието да съм лектор в морския колеж на САЩ.
Какви са впечатленията ви?
Единствено вашата флота днес
може да се сравни по професионализъм с германската армия.
Бих добавил и кралските ВМС и ВВС.
Вече всеки знае, че кралските ВВС не превъзхождат Луфтвафе.
А кралските ВМС са в обсега на подводниците на адмирал Гробке.
Нелоша флота и страхотни подводници.
И предния път имахте подводници.
Справяхме се добре, докато Америка не се включи.
Бяхте ли по онова време в Атлантика? - На разрушител.
Аз бях под водата. Може би не се срещаме за първи път?
Възможно е.
Скъпа г-жо Хенри, мога ли да имам честта за първия танц с вас?
Разбира се, капитане, с ваше позволение.
Естествено, капитане.
Кажете ми, генерале, Хитлер ще атакува ли Полша?
Гениалността му се крие в безкръвните победи.
Полският коридор е идиотска аномалия.
Фюрерът ще измисли решение. - Без война заради Данциг?
Няма да има война. Не и такава, започната от Германия.
Предполагам сте във ваканция? - Доста отдавна. На 28 съм.
Простете, смятах, че сте на 19. Колкото дъщеря ми.
Много други бъркат. Може би, защото винаги придружавам баща ми.
Недовижда и му помагам с работата. - Сигурно е интересно.
Зависи от темата. Днес се говори само за едно и също.
Дали онзи "дребен бродяга" ще нападне, или не.
Беше чудесно, прекрасна г-жо Гробке.
Жена ви е неуморим танцьор, командире.
Господа, извинете ме.
Божичко, Хенри, тази жена няма умора.
Направо да му се чуди човек на Гробке, как добре се справя,
след като постоянно е в морето.
Виждам, сприятелявате се с швабата. - Само по служба.
Кани ме да инспектирам подводниците в базата Швинемюнде.
Едва ли Гробке е нацист. - Така ли мислите?
Предполагам подводничарите са нормални хора,
както и повечето германци.
Ще може ли пак да танцуваме? - Разбира се.
Ще си сложа бяла перука и ще нося бастун.
Изпадат в шок ако им откажа. А така да мразя конга...
Балът на фюрера.
Следя действията му, откак анексира Австрия.
Нещо като от Плутарх,
господин Никой, необразован, от неизвестна фамилия.
На 20 е бил прекъснал студент, скитник, провал.
Хенри, видях как този човек марширува триумфално из Виена.
Там, където е гладувал и продавал пощенски картички.
Все едно беше единствен наследник на Хабсбургите и Хохенцолерн.
Тази гротескна пародия е основната истина в наше време,
и единствената причина за проклетия бал.
Вие създадохте човека. - Моля!
Фюрерът. Вие и французите.
Безумният Версайски договор разпарчетоса Германия
и превърна Еропа в политическа и икономическа лудница.
Смятахте ли, че това ще продължи? Отвратихте германския народ.
Хитлер е политическо изригване. - Немската армия подкрепя ли го?
Хитлер ни превъоръжи. Върна ни себеуважението.
Ами терорът и концлагерите? - Всяка политика е мръсна, друже.
Демократи и диктатори целят едно. Да се харесат на тълпите.
Дами и господа,
предлагам тост.
Да пием за великия лидер на Германия Адолф Хитлер
и неговата петдесет годишнина. Както и за основната му цел - мира.
Внимание, закуската ще се сервира след 15 минути в главния салон.
Благодаря ви.
Добро утро. - Добро утро.
Нещо против да ви придружа? - О да, благодаря ви.
Глупаво е да си готвя усмивка на всеки 15 метра.
Баща ви не вярва ли в разходките преди закуска?
Толки мрази всякакви упражнения.
В момента го мъчи подаграта. Това му е проклятието.
"Бърборко"? - Презимето му е Талкот.
Приятелите му го знаят като Толки. Познайте защо.
И жена ви ли не обича разходките? - Опакова багажа.
Но ако намери такси тук, ще се разходи до близкия магазин.
Ще се връщате ли пак в щатите?
Вероятно ще изгонят татко от Берлин и ще се наложи. Защо питате?
Искам да ви срещна със сина ми.
За разлика от баща си, той е хубавец.
С какво се занимава? - Морски офицер, като баща си.
Моряк? Пристанищни момичета? Никога! Нямате ли други синове?
Имам, но...
Малък е за теб. - Може и да не е.
Сигурно не се изразявам правилно. - Хей, командире!
Току-що си поговорих с онзи Гробке.
Ще ме вземе с вас на малкото ви пътешествие до Швинемюнде.
Надявам се това да не ви бави. - Не, радвам се, че ще сме заедно.
Толки, защо не стягаш багажа? Всеки момент ще пристигнем.
Затова съм тук. Всичко оплесках с куфарите.
Не мога да се оправям с тези неща.
Защо още стоиш тук, мързеланке?
Сбогувай се с капитан Хенри и иди оправи багажа ни.
Ще ви видя ли в Берлин? - Разбира се.
Ще го цедя за актуална разузнавателна информация.
Аха, аз ще съм виновна ако нищо не научиш.
Върви.
Тадсбъри, смятам да сватосам дъщеря ви със сина ми.
Тъй ли? Предупреждавам ви, че Памела е вироглава.
Не съм срещал по-вежливо и добро момиче досега.
Предупреждавам ви. Тиха вода е тя.
Ще се видим в Берлин.
Главно командване на немската армия 26 април 1939
Генерал фон Браухич ви очаква.
Началник щабът е с него.
Добре ли мина пътуването ви в САЩ? Отпочинахте ли си?
Да, благодаря. - Хубаво.
Ще отговаряте за оперативното планиране на план "Бяло",
и ще докладвате резултатите в петък.
Какви са предположенията за СССР?
Сталин разстреля повечето си офицери в чистките.
Давам слаба оценка на Съветската армия.
Руснаците имат 300 дивизии. - Ще допусне ли Сталин
да прекосим Полша чак до границите му? Едва ли.
Ами ако се съюзи с Англия? Ще бъде кошмар.
Оставете политиката. Всички си имаме своите заповеди.
Ще напиша рапорта до петък, но ще ви кажа преценката си сега.
План "Бяло" ще е война на два фронта от самото начало.
Фаталната грешка, която стори кайзер Вилхелм.
Кайзерът не бе политически гений.
Хитлер е.
Ще направи още някое политическо чудо.
Добре. Значи ще планираме чудеса?
Планът е да смажем Полша за две седмици...
И да задържим Запада.
Как ще стане това?
С чудото, което планираме.
26 април 1939. План "Бяло". Остават...
128 дни до началото.
Всички предишни анализи са незадоволителни и непълни.
Предвид предложения англо-съветски пакт,
всички предположения за СССР са крайно опасни.
Ходим върху много тънък лед.
Американско посолство Берлин
Влез. - Полк. Форест. Военен аташе.
Здравейте, аз съм Бил Форест. - Пъг Хенри.
Аз съм в стаята до вас. - Ежедневно ли се носи униформа?
Не, връщам се от войскови преглед.
Слагаме униформа само при случай. - Добре.
Случай... като този.
Веднага ли трябва да се срещнем с Хитлер?
Късмет. Навалицата е заради българския министър.
Само ще минем да си стиснем ръце. Това ще е тръпка за г-жа Хенри.
Обичайно ли е аташе да е на прием на държавния глава?
Не, но поканите дойдоха от командването на Вермахта.
С комплиментите на генерал фон Роон.
Пъг, какво ще кажеш за новото ми облекло?
Страхотно е. Изглеждаш повече от прекрасно.
Сали Форест го избра. Хитлер умирал за розово.
Пред това Вашингтон изглежда мрачен и неприветлив.
Фантастично!
По-красиво е от Радио сити мюзик хол.
О, Пъг.
Гледай, вече може да го видиш!
Прическата му е като на затворник!
Толкова обикновен изглежда. Другите са много пищни.
Аташето на ВМС на САЩ и съпругата му.
Добре дошли в Германия. - Благодаря ви, сър.
Г-жо Хенри, надявам се да се чувствате удобно в Берлин.
Харесва ми, райхсканцлер. Сега ще си търсим къща.
Няма да имате проблем.
Толкова прекрасни места има в Берлин,
че чак се чудя какво да избера.
Полк. Уилям Форест и г-жа Форест.
Ето ги Рибентроп и Гьобелс.
Искате ли да се запознаете? - О, моля ви!
Генерале. - Командир Хенри.
Радвам се да ви видя отново, генерал фон Роон.
Извинете ме.
Благодаря ви за поканата.
Какво мислите за фюрера?
Няма рога и опашка, както го описват вестниците в Ню Йорк.
Изобщо даже.
Чух, че чудесно играете тенис.
И това ли фигурираше в досието ми?
И други неща. Може да поиграем някой път.
С удоволствие.
Пъг, перфектно място. Не е за вярване.
Знам, сега обядваш, но се опасявах друг да не го отмъкне.
Има даже тенис корт.
Нали не смяташ, че Хитлер е уредил мястото.
Искам да кажа, дали изобщо си е спомнил?
Удоволствие е да се работи с американци.
Брат ми има фирма за имоти в Чикаго. От него съм се учил.
Някой ден може и да се върна там. - Имаме пет спални на втория етаж
и три мраморни бани. Изчакай да видиш градината.
Не е ли това най-прекрасното ателие, което някога си виждал,
Виж ламперията само!
Ето я градината.
Зад къщата са тенис кортовете,
които ще ви покажа след малко. Отук, моля.
Сега оттук.
Надолу е езерото.
Прекрасно езеро.
Кой е собственикът? - Лудвиг Розентал.
Голям търговец на захар. - Къде е уловката.
Каква уловка? - Защо цената е толкова ниска?
Нали има нови закони? - Какви закони?
Не са ми много ясни.
Нещо за недвижимото имущество на евреите.
Този човек знае ли на каква цена предлагате къщата му?
Разбира се. - Кога можем да се срещнем?
Позволих си да го поканя да дойде.
Всеки момент ще е тук. Извинете ме.
78 долара месечно. Това е смешно.
И аз си помислих същото.
Хубава къща, хер Розентал.
Благодаря ви.
С жена ми много я харесваме.
Похарчихме доста време и пари по нея.
Работата е, че г-жа Хенри и аз...
Малко ни е неудобно да я наемем.
Защо? Вие сте предпочитани наематели.
Ако наемът ви е висок... - Боже, наемът е страшно нисък.
Вие ще получите ли парите? - Разбира се.
След като се приспадне комисионната и някои общински такси.
Ще получа всеки цент.
Кнодлер спомена някакви закони, които ви принуждават да я дадете.
Уверявам ви, командир Хенри, това не се отнася до наема.
Какво гласи законът?
Това е извънреден закон.
Разбирате ли?
Убеден съм, че ще бъде отменен.
Но дотогава тази собственост
може да се продава без съгласието ми.
Ако имам обаче наематели дипломати,
къщата няма да се продаде. Даже ще взимам разумен наем.
Мога ли да ви питам нещо, хер Розентал?
Защо просто не разпродадете всичко и не напуснете Германия?
Семейството ми има над стогодишен бизнес.
И аз, и жена ми сме родени берлинчани.
Тук е домът ни.
Преживял съм и други тежки времена.
През 1914 простреляха белия ми дроб в Берлин.
Човек минава през много изпитания в живота си.
Г-жа Хенри е влюбена в къщата ви,
но не обичаме да се възползваме от нещастието на другите.
Правите точно обратното, обаче.
Вече знаете.
Не трябваше да я взимаме? - Сериозно ли говориш?
Не ми беше идвало наум.
Случващото ми се струваше нереално.
Този прекрасен човек...
Да си даде къщата за подаяния, за да я опази от продажба
на някой тлъст нацист, очакващ евтина плячка.
Да отменя ли сделката? Той истински иска да я наемем.
Знам, и точно това е плашещо.
Никога няма да съм щастлива в тази къща.
Или в тази страна.
Огромна е като хамбар. Ще ни трябва армия от прислуга.
Ще си наемем, няма проблем, макар всички сигурно са от Гестапо.
Пъг, по-добре да те бяха назначили на някой кораб.
Така е, миличка. Така е.
2 май 1939
Остават 122 дни
Байрон, да нямам две глави?
Зяпах ли те?
Само от около две седмици.
Може би ми напомняш някого.
Майка ти, може би?
Ново писмо ли пишеш до Слоут?
Байрон, записките са нужни на Аарон този следобед.
Ще ги вместиш ли в претоварения си график?
Харесваш ли работата си?
Работа като всяка друга? Защо?
Защото май само си губиш времето тук.
Вярно? Леле, каква трагична съдба.
Байрон, човек прави странни неща, когато е влюбен.
Но не схващам ти защо си тук.
Защото съм без пукната пара.
За теб е. От Флоренция.
Пак ли от Слоут?
Нашите са в Германия.
Баща ми е военноморски аташе в Берлин.
Какво пише Слоут?
Заминавам за Варшава.
Аарон.
Живееш девет години в Сиена, и не си бил в Палио?
Никога не съм ходил на състезанието. - Не мога да повярвам.
Това е средновековна надпревара за осмиване.
В някои градове се състезават с магарета или бикове.
На други места яздят евреи.
Моят приятел, архиепископът, ми каза,
че тълпите са неуправляеми, и има риск да те стъпчат и премажат.
И откъде изведнъж този интерес?
Списание "Лайф" искат да им напиша статия.
За доста добри пари.
Аарон, Лесли иска да замина за Варшава.
Нещо не ми се струва последователен.
Кара ме да си ходя, пък те кани във Варшава в предвоенна ситуация.
Сам каза, че няма поводи за притеснение.
Натали, трябва ли една дама да преследва Лесли Слоут?
Разумно ли е? - Това си е моя работа.
Лесли е много коравосърдечен.
Заминавам.
В наши дни да имаш еврейска съпруга вреди на дипломатическата кариера.
От ясно по-ясно е.
Ти и без това ще си в Гърция. - Отложих пътуването си.
Ще пиша за Палио. Имам една идея.
Не мога едновременно да пиша и да посещавам надпреварата.
Защо не ми помогнеш в писането,
и да си поделим хонорара?
Колко? - Ще получиш хиляда долара.
Хиляда долара?
Леле, ще си купя огромен чеиз с тези пари.
Чеиз ли? Още ли мислиш за сватба? - Да.
Може ли Байрон да ми помага?
Защо не.
Тогава заминавам за Варшава след Палио, договорено?
Ако не се влоши военната обстановка, става.
Чудесно.
Уговорихте ли всичко?
Кое? - Варшава.
Отложихме го поне до края на август.
Защо се подхилваш?
Моля?
Кой, аз ли?
Чудесно, Пъг. - Добър удар.
Познай, Байрон ни е писал.
Добре.
Страхотни новини, скъпи. - Това е сетбол, Рода.
Лош, късмет генерале. Другия сет.
Не, спечелихте.
Няма ли да поиграем още? - За жалост трябва да тръгвам.
Добре играхте. Сега спокойно си прочетете писмото.
Аарон Ястров не беше ли авторът на "Исус на евреите"?
Да, и ти каза, че ти харесва, нали? - Аха. Прочетох я два пъти.
Новината, че Байрон работи, е най-хубавата откак се е родил.
Има и още нещо. Май си харесва някакво момиче.
Италианка? - Не, от Ню Йорк.
Племенницата му Натали Ястров. Ето виж.
Май сериозно е хлътнал. Ще взема да му пиша.
Какво ще му кажеш?
Няма значение, че е еврейка,
макар това да повдига въпроса за вярата на децата им.
Какви деца бе, Пъг. Не е казал нищо за женитба.
От писмото му съдя обратно.
Щом е племенница на Аарон, значи е от сой.
Въпросът е ще издържи ли подобен брак в днешно време?
Ще ми се Байрон да помисли.
Мисленето не е силната му страна.
Площад "Дел кампо", Сиена 28 юни 1939
Пак писмо от вашите ли? Кое е смешното?
Трябва да се запознаеш с баща ми.
Не е разбрал последното ми писмо.
Не е разбрал кое?
Няма значение.
Макар да ми се щеше да има.
Добра вест. Архиепископът ни е уредил места
точно зад съдиите.
Мислех, че няма да си тук. - С тези места е интересно,
та си отложих билета за Гърция с една седмица.
За 23-и август, ако не се лъжа.
Чудно, тогава летя за Варшава.
Настоящето писмо е нещо като прогноза,
но може да го изтълкувате и като журналистическо писание.
За настоящият наблюдател, обаче,
всички факти сочат, че в момента Адолф Хитлер
подготвя военен пакт със СССР.
Хенри, наистина ли смяташ да изпратиш това писание
на военноморското разузнаване?
Това са моите изводи, сър.
Работата ми е да следя за военните и политически тенденции в Германия.
Хенри, антикомунизмът е централен постулат на политиката на Хитлер,
Страхът на германците от болшевизма доведе Хитлер на власт,
и все още го държи там.
Когато Гробке ми показа базата на подводниците,
видях интересни неща.
Когато си тръгвах, не забелязах нощни смени.
Мисля, че не всички подкрепят пълната мобилизация на Хитлер.
Доколкото съм запознат с индустриалната мощ на Германия,
те няма да нахлуят в Полша, преди да са се подсигурили със СССР.
Ако изпратя този рапорт,
ще стана за посмешище във външното министерство.
Това ще навреди и на твоята кариера.
Не искам да изглеждам глупак. - Добре.
Остави глобалните анализи за онези, на които им се плаща за това.
Вземи си рапорта.
Да, сър.
Абсурд! - Не и от военна гледна точка.
Защо да не сключим съюз и със САЩ?
Защото Полша не се намира между САЩ и Германия.
Това ще е политическо чудо.
Чудесата не са ли специалитет на вашия фюрер?
Очевидна илюзия, командире. Груба мелодрама.
Щом казвате... - Не схващате европейската политика.
Готова ли е Германия за война на два фронта?
Първо, войната не е неизбежна.
Второ, двата фронта също.
Виктор, да се надяваме, че съм по-добър ездач, отколкото тенисист.
Орловото гнездо, Берхтесгаден 12 август 1939 г.
20 дни до нападението
20 дни преди началото на план "Бяло",
Мусолини изпраща зет си граф Галеацо Чиано,
италиански външен министър, в планинската бърлога на Хитлер.
Майн Фюрер.
Граф Чиано. Г-жа Ева Браун.
Надарен с чар и свободно говорещ немски,
Чиано бе изпратен с мисия да предаде на Хитлер
решението на Дучето да не влиза във война с Полша,
въпреки Стоманения пакт, подписан между Германия и Италия.
Хитлер разкрива плановете си на граф Чиано.
Трябва да атакува до 1-ви септември, заради октомврийските дъждове.
Нужни са му шест седмици.
Две, за да смаже Полша. До четири - за прочистване.
Чиано предупреждава Хитлер, че Италия не е готова за война.
Той обяснява, че Стоманеният пакт
предвижда война през 1942 г., а не през 1939 г.
Чиано предлага на Хитлер нова Мюнхенска конференция.
Може би Западът отново ще отстъпи без бой.
Може да предадете на Дучето следните новини.
Москва се съгласи веднага да приеме мой политически пратеник.
С каква цел? - Нормализиране на отношенията.
Но англичани и французи са в Москва за подписване на съюз!
Те така си мислят.
От месеци водим тайни преговори с Москва.
Оказах се по-умен от тях.
Немислимо е! - Защо?
Вашият шарже д'афер е прав. Прочетете "Моята борба".
Чел съм я. - Но не сте я схванал.
В нея Хитлер твърди, че пакт с Москва е невъзможен.
Поиграх си на шпиони на кораба на Гробке. Видях някои цифри.
Той иска да смятаме, че има 70 готови подводници.
А едва ли са 50. - Е?
Просто германците като цяло не са готови.
Хитлер няма да воюва, ако смята, че Сталин ще му отвърне.
Така е, а ние почти имаме договор със Сталин.
Значи Хитлер е в безизходица, и война няма да има.
Защо вашият договор не е огласен?
Как смяташ, Памела?
Мисля, че ако този рапорт застрашава кариерата ви - скъсайте го.
Едва ли за кариерата ми иде реч.
За мен тя е по-важна.
Виктор, не изпращайте рапорта.
Ще изглеждате кръгъл глупак.
Влез.
Куриерът, командире.
Кога тръгвате?
Готов съм да потегля след 10 минути, сър.
Остави чантата и ме изчакай отвън.
Да, сър.
18 дни до нападението
Телефонни заповеди от Кайтел от Върховното командване.
Бойните кораби и подводници да се придвижат на бойни позиции.
Да започне мобилизация на армията.
Преместете оперативното командване в Зьосен.
Генерал Томас даде ли на Кайтел нашето предупреждение?
Прочете му го.
И какво отговори?
Какво ли?
Англия е твърде упадъчна, а Франция изродена.
Америка не смята да воюва за Полша.
А руснаците? Какво мисли за тях?
Издайте заповедите.
Незабавно.
16 август 1939 г.
16 дни до нападението
Е, архиепископът надмина себе си.
Най-добрите места.
Може ли кон без ездач да спечели? - Мен ли питаш?
Може, може.
Браво! Браво!
Мисля, че конят е дрогиран. - Да, сър, повечето са.
Какво става там? - Това е измама.
Онзи вероятно е продал състезанието.
Натали, статията сама ще се напише. Тези сиенийци са се изродили
в смехотворна пародия на европейски национализъм.
Палио означава война.
Това наистина е война. Да се махаме от тук.
Нямах в договора си тази лудница.
Краката ми едва докосват земята.
Само върви. Дръж го, Байрон.
Щом стигнем някоя странична уличка, се измъкваме.
Господи, какво е това?
Къде е Аарон?
Мили Боже!
Добре ли сте, сър? - Очилата ми се счупиха.
Каква суматоха само. Едва не умрях.
Тези хора са полудели.
Той е добре. - Казах ви, че е война.
Трябва да пазят гражданите. - Благодаря.
Народът е полудял!
Но ако ще е гарга, да е рошава.
Тази случка ми подейства ободряващо.
Да тръгваме.
Дръж ме по-здравичко, Байрон.
За момент беше забравил задълженията си.
20 август 1939 г.
12 дни до нападението
В съветско-германските преговори се появяват спънки.
Руснаците се втвърдяват и не бързат да продължат.
Минава ценно време. В двете посоки хвърчат телеграми.
Рибентроп предлага да отлети за Москва,
с правомощия да подпише договора.
Хитлер добре знае, че емисари на англичаните и французите
са в Русия и все още преговарят.
В крайна сметка Хитлер взима нечувано решение.
Той ще се унижи и ще напише лично писмо
до най-големия си враг - Сталин.
Трябва да се направи нещо преди да е твърде късно.
Напрежението между Германия и Полша
е нетърпимо.
Всеки момент може да избухне криза.
В този смисъл, предлагам
да приемете външния ми министър
на 22 август.
Най-късно на 23-и.
Ще се радвам да получа отговор възможно най-скоро.
Байрон, ходил ли си във Варшава? - Не, защо?
Би ли искал да дойдеш с мен?
За какво?
Аарон се инати на заминаването ми.
И ако дойда ще е друго ли? - Да.
Нали знаеш как те нарича вече? "Златното ми момче".
Не може да забрави какво направи в Палио.
Преувеличаваш. - О, не.
Ти показа впечатляващо присъствие на духа.
Онзи кон можеше да го убие.
Ако се появя с теб там, на Слоут ще му е неприятно.
Аз ще се оправя със Слоут.
След като Аарон замине, тук ще е доста тъжно място.
Защо пък да не дойда.
Супер. Ще си изкараме чудесно.
Байрон, страхотен товар свали от плещите ми.
Това вироглаво момиче не знае колко дива и изостанала е Полша.
Политическата ситуация се влошава с всеки изминал ден.
Говориш ми като на идиот. - Ти си момиче!
Но постоянно забравяш този факт.
Сега обаче, съм много по-спокоен.
Ти си много способен младеж, Байрон.
Шампанско, Мария. Да пийнем по глътка.
Значи, двамата с Натали отивате във Варшава.
Надявам се да се видите с братовчед ми Берел.
Не съм го виждал от 50 години. Откак напуснах Полша.
Берел Ястров. И той беше много умен.
Времето продължава да притиска.
Цяло денонощие няма отговор от Москва.
Хитлер е с опънати нерви и на границата на срив.
Фюрер. Отговорът.
Благодаря за писмото.
Надявам се немско-съветският пакт за ненападение
да стане нов стожер на двустранните отношения.
Съветското правителство ще приеме Рибентроп в Москва
на 23-и август.
Дами и господа, ще направя важно съобщение.
Току-що бе съобщено, че правителствата на Райха и СССР
са постигнали съгласие за пакт за ненападение.
Германският външен министър ще пристигне в Москва в сряда,
за да подпише договора.
Пъг, всички сгрешиха. Само ти беше прав.
Поздравления за далновидността, Виктор.
Излиза, че си бил прав все пак.
Въпросът е какво е дал Хитлер на Сталин?
Летище "Литорио" Рим
Очертава се да се окажем по средата на война.
Явно за теб няма да е весела екскурзия.
Ще тръгна сама. - Натали, не разбираш.
Хитлер сключи договора, за да може безпроблемно да нахлуе в Полша.
Байрон, чу какво каза Аарон. Хитлер няма да използва армията.
Обади се на Слоут. Може той да те спре.
Едва ли ще мога да се свържа с Варшава сега.
Опитай.
Не те чувам? Ало!?
Прекъснаха ни. Тук се задушавам, да излезем.
Какво каза Слоут?
Бесен е, и ме обяви за луда. В посолството изгарят архивите.
Успокой се! Ти какво очакваше. Какво друго каза?
Да напусна веднага Италия с или без Аарон.
Боже, каква жега. Вземи ми нещо разхладително.
Дай да видя билетите.
Ще ни върнат парите, сигурен съм.
Ти си вземи парите. Горяха архиви и преди Мюнхен.
Англия и Франция отново ще дадат заден ход.
Дори да си права, посолството ще се задръсти от хора.
Няма да можеш да го видиш. - Тръгнала съм вече.
Дай ми билетите. Ще ги чекирам.
Убеден ли си, че искаш да дойдеш?
Няма нужда. Честно. Освобождавам те.
Чакай малко. Не искам да идваш с мен!
Предай го на Аарон.
Млъквай, Натали. Просто ми дай билета.
Леле, само чуйте властния Байрон Хенри!
Идвам, но ако нещо се обърка
няма да съм аз онази, която те е забъркала в кашата.
Допий си лимонадата. Ще те чакам на пети изход.
Варшава.
2 дни до нападението
Ето го Слоут.
Значи получи телеграмата ми? - Луда жена!
Само ти можеш да се разхождаш по време на обща мобилизация.
Здравей, Байрон. - Здрасти.
Дайте си паспортите. Ще ви прекарам бързо.
Знаеш ли какви са тези хора?
Това са умни хора. Измъкват се докато още може.
Повечето са евреи.
Ти слушаш ли радио, четеш ли вестници?
Не виждаш ли какво става? - Що за глупав въпрос? Разбира се.
Питам се, радваш ли се да ме видиш?
Успя ли да откриеш братовчеда на чичо Аарон?
Берел Ястров е в Меджице за сватбата на сина си.
Жалко, искаше ми се да го видя.
Не виждам някой да се плаши от война тук.
Защо да не отскочим до Меджице преди завръщането ни в Рим?
Забрави!
Няма. Чичо каза да ги посетя, и точно това ще направя.
Половин милион немски войници са струпани в Чехословакия.
Само на 60 километра от Меджице.
Не го ли разбираш?
Какъв е този апартамент?
Последните три дни хотелите се опразниха.
Дават тези стаи буквално без пари.
Точно от вана имах нужда.
Господа, напуснете. Ще се видим на вечеря.
Ще се къпя дълго и продължително.
Байрон, пътуването до Меджице е опасна глупост.
Ще ви взема самолетни билети, бързо да се махате.
Дори, ако трябва, двамата насила ще я качим в самолета.
Добре. - Мерси, ще се видим на вечеря.
Простете за закъснението, но в посолството е лудница.
Евреите окупираха сградата. Обърнахме се на визови служители.
Не ги виня.
Пускаме всеки, който покаже някакъв близък в щатите.
Телефонният указател на Ню Йорк струва вече 100 злоти.
Аз ли да поръчам за всички?
Местни специалитети. Ще ви харесат.
Телешки стек. Много е вкусен.
Не ме интересува. Няма да се върна сега в Рим.
Няма да се паникьосвам. Каквото има да става, ще става.
Хитлер е наредил нахлуване.
Голям е шансът немците да ви пленят в Меджице.
Поемате риск. - Замълчи, Слоут!
Кой е? - Брини, да не си умрял?
Момент.
Секунда.
Какво правиш? - Идваш ли с мен в Меджице?
Не трябваше ли да спим?
Не съм си лягала. Цяла нощ се джавках с Лесли.
Колко е часът?
Щест и тридесет. Самолетът за Краков е в девет.
Краков? - Това е най-близкото летище.
Влез.
Каза на Слоут, че днес следобед летиш за Рим.
Зная. Ще му оставя бележка.
После ще се върнем в Рим направо от Краков.
Чу ли поне някакви новини? - Слушахме Би Би Си.
Хендерсън преговаря с Хитлер. Чембърлейн е в провинцията.
Слот казва, че британците се гънат, значи лошото е отминало.
Кога пак ще мога да видя корените си,
и да се срещна с роднините? В момента съм тук.
Как ще стигнеш от Краков до Меджице?
Писах на Берел Ястров да ме посрещне.
Добре, идвам с теб.
Идваш? - Да.
И ти си шантав като мен, Брини.
Натали, в Меджице те очаква голяма изненада.
Всички са щастливи, че братовчедката от Америка ще е на сватбата.
Голямо щастие е за роднините.
Стягай се за дебело посрещане.
Не се притеснявай за връщането в Рим.
Имам добри приятели в Краков.
Ден след сватбата ще хванете самолета. Няма проблем.
Видя ли? Няма повод за притеснение.
Освиенцим. Тук татко и Аарон изучавали Талмуда като момчета.
Но през австрийското владичество се е казвал другояче.
Берел, какво беше предишното име на Освиенцим?
Преди се е казвал Аушвиц. - Точно така.
Аушвиц?
Натали, ето го нашето село. Меджице.
Много от тези деца са твои братовчеди.
Половината от селото са от фамилията Ястров.
Сериозно? - Да, и ще се срещнем с всеки един.
Да.
Хенри Байрон.
Равинът.
Какво им каза на тях?
Че Аарон ми е пратил защитник - теб. Офицер от флотата на САЩ.
1 ден до атаката
Щабквартира на немската армия Зьосен
03:28 часа сутринта
Денят на атаката
Генерел фон Роон е. Задействайте втора танкова армия.
05:30 сутринта
Байрон, Байрон.
Германците! - Какво?
Те идват.
Пресекли са чешката граница и сега маршируват към Краков.
Точно по този път. - Какво ще правим сега?
Ще се върнем в посолството във Варшава.
Как?
Взех два билета за влака до Варшава. - А вие как ще стигнете до там?
Аз и семейството ми имаме кола. Не се тревожете.
Триста километра пред напредващите немци с това?
Колата си я бива.
Дайте ги на жена си. Ние ще дойдем с вас и младоженците.
Не, не! - Настоявам.
Прости, че те забърках, Брини.
Остави, ще бъде интересно. А и сватбата беше велика.
Посолство на САЩ Берлин
Не мисля, че Полша ще издържи повече от три седмици,
Как си Толки? - Какво правиш тук?
Дойдох за интервю с шарже д'афера. - Няма ли други журналисти?
Швабите ме оставиха до полунощ. Искат да чуят мнението на лошите.
Ще дойдеш ли с мен в пресцентъра? Последната ми история от Берлин.
Ще дойда. - Добре, Памела ще те вземе.
В момента опакова като бясна. - Тадсбъри, ще се бие ли Англия?
Господи, надявам се.
Ако Чембърлейн не обяви война, кабинетът му ще падне.
Ще се видим в Райхстага.
Райан? - Сър.
Обади му се. - Линиите са претоварени, сър.
Пробий.
Пътят до Варшава ще е дълъг.
Може по-нататък да се изчисти.
Величествени са, нали?
Да, смели мъже.
Но се чудя как ще се изправят срещу танковете.
Май спукахме гума.
Командир Хенри!
Не знаех, че синът ми не е в Италия с вас.
Преди седмица замина с племенницата ми за Варшава.
Варшава?
Тя има приятел в посолството. Вторият секретар Лесли Слоут.
Двамата ще се женят.
Напразно се опитвам да се свържа с Варшава.
Веднага ще се погрижа.
Това беше лекомислено пътуване,
но когато синът ви изрази готовност да тръгне,
за мен бе облекчение. Синът ви е много способно момче.
Щом разбера нещо, ще ви се обадя.
Сегашните събития силно ме тревожат и натъжават.
Още помня последната война.
Тя не беше отдавна, докторе.
Надявам се да ви срещна някой ден.
Ще ми се да познавам бащата на Байрон.
Той ви боготвори.
Моля ви ако нещо разберете, да ме уведомите.
Непременно. Довиждане, докторе.
Ето. - Но тази е по-зле и от спуканата!?
Спокойно, всичко ще оправя.
Байрон, жената пита искаш ли нещо да хапнеш.
Ти можеш да ядеш тази храна. Ние не. - Предпочитам да оправя гумата.
Радвам се, че ти е весело.
Скрий се под колата. Бързо! Под колата!
Байрон!
За Бога, Байрон!
Бях на косъм.
Мама! Мама!
Извънредно! Четете! Война в Европа!
Хитлер нахлува в Полша! Варшава бомбардирана!
Англия и Франция в мобилизация. Четете извънредно!
Купете си сутрешния вестник. Извънредно!
Току-що чух по радиото. Наистина се случва.
Със сигурност, лейди. - Кой ще спечели?
Дано не е Хитлер! - Хитлер е задник.
Винаги съм твърдяла, че човекът е луд и го доказа.
Скъпа, докато не се забъркаме кой го е грижа.
Извънредно! Четете! Война в Европа!
Хитлер нахлува в Полша! Варшава бомбардирана!
Проклятие, Фред. Новинарите от Си Би Ес ми свиха момичето.
И аз работя за тях! Знам, че е война.
Шоуто ми тази сутрин е на тема войната.
Фред, нуждая се от помощ. Как така никой нямаш под ръка?
Фред, сценариите... Тая работа не е за сам човек.
Г-н Кливланд?
Минутка. Слушам. - Изпращат ме от личен състав.
Теб? На колко си години?
Двадесет.
Как ти е името? - Маделин Хенри.
Добре, Фред.
Е, Маделин, да се захващаме.
Искам кафе и пилешки сандвич.
Има да се пише и сценарият за утре.
Г-н Кливланд, аз съм само временно.
След три седмици съм на училище, или баща ми ще ме убие.
Три седмици? - Моля ви, нека работя за вас.
Шоуто ви е прекрасно. Ще ви донеса кафе и сандвич.
Колко стаж имаш?
Никакъв, но... Опитвам се да получа тази работа от месеци.
Това е единственият ми шанс. Моля ви, дайте ми шанс.
Какво работи баща ти? Към правителството ли е?
Военноморски аташе в Берлин.
Баща ви е нашият аташе в нацистка Германия?
Маделин, случайно да познавате един адмирал
на име Пребъл?
Стюарт Пребъл? - Именно.
Да не е някоя важна клечка?
Командващ морски операции. - Това голяма длъжност ли е?
Най-висшата във флота.
Следим всички хотели. В момента е в "Уоруик".
Познават ли се с баща ти?
Знаят се.
Баща ми му беше помощник във Вашингтон.
Помощник?
Дете, адмиралите и генералите обикновено са скучни гости,
но все пак е война. Значи са гореща тема.
Занеси това на Пребъл в хотела.
Гледай да не те разкарат. - Получавам ли работата?
Разбира се. Използвай чара си. Накарай адмирала да каже "да".
Как е твоят чар? - Не като вашия.
Хайде, раздвижи опашка.
А сандвича и кафето?
Тръгвай. Парите са ти за такси. - Тъй вярно, сър.
Тъй вярно, тъй вярно.
Здравейте. - Добър ден.
Лоши вести.
Радио Варшава съобщава че поляците отблъскват немците.
Глупости. Баща ми току-що разговаря със Стокхолм.
Полските ВВС вече не съществуват.
Немците са пробили целия фронт с танковете си.
Наричат ги "панцери".
Немците са добри в пропагандата.
Не можем да висим тук цял ден.
Ще ми липсва лудото ти шофиране.
Накъде сте след това? - Лондон, после Вашингтон.
Нямаш ли си някой младок в Лондон,
който да протестира срещу толкова много пътуване?
В момента не. Баща ми се нуждае от мен.
Пак закъсняваш. - Бързах, но толкова може.
Елате, командире. Точно навреме.
Ще ви чакам на същото място. - Хубаво.
Знаете за безкрайните ми опити да запазя мира
при преговорите ми с полските държавници.
Като акт на добра воля, исканията ми бяха повече от скромни.
Ето какво трябва да знае светът.
Аз сам, като рискувах неодобрението на милиони германци,
отправих щедри предложения.
Те обаче бяха отхвърлени.
Полското правителство съди зле за мен.
Търпението ми и стремежът за мир
погрешно се изтълкуваха като слабост, или дори страхливост.
Тогава реших да говоря с Полша
на езика, на който те разговарят с нас от месеци.
Тази нощ, за пръв път,
полската редовна войска обстреля нашата територия.
От 5:45 тази сутрин ние отвърнахме на огъня.
От днес нататък на бомбите ще отговорим с бомби.
Как приемат тези брътвежи? - С безрезервно доверие.
Забеляза ли, че говори повече от час?
Още веднъж ще облека стария си войнишки шинел,
толкова скъп и свещен за мен.
И няма да го сваля до пълната ни победа.
Или...
ще умра с него.
Сега ще положа клетва пред вас.
Същата онази, която изрекох в началото на борбата ми за Райха.
Ще ви припомня какво написах в онези дни.
Щом волята ни стане достатъчно силна,
за да не може врагът да манипулира желанията ни,
тогава нашата храброст и немската стомана
ще властват над всички.
Германия! Зиг! Хайл!
Чудесно. Накрая порица френско-британския блъф.
Никога няма да тръгнат.
Скоро ще разберем.
Какво си помисли?
Нищо особено. - Хитлер е значим.
Тази грешка правим от дълго време.
Вие и французите го превъзхождате в хора и оръдия.
Французите?
Ето я Пам.
Хенри, ще ни е нужна помощ, за да спрем този човек.
Предай същото във Вашингтон. - Ще го предам.
Но и ти им кажи.
Приятен път. - И на вас, командире.
Привет. Палмър Кърби от Денвър. - А, да.
Ако сте зает, ще намина по-късно. - Не, седнете.
Инструкциите за вас са тук.
От флота искат да ви третираме като високопоставена персона.
Как се добрахте до тук? - През Белгия и Норвегия.
Не всички самолети летят.
Срещата ви с И.Г. Фарбен е уредена.
Добре.
Учен ли сте? - Производител. Електро инженер.
Нещо общо с уран? - Уран ли?
Кажете ако не мога да питам.
Всичко, което искате води към урана.
Тежка вода, графит...
Немците говорят за супер бомбата, която създават.
Толкова са бъбриви, че явно не е кой знае какво.
Просто пропаганден блъф.
Командире, шарже д'аферът иска да ви види.
Ще изчакате ли? - Да.
Тогава около 7.
Да, добре. Благодаря.
Бяхте в Райхстага днес. - Да, сър.
Как ви се видя? - Като прекалил с чашката.
Това е странична реакция. Хитлер имаше тежка седмица.
Има обаче огромна енергия.
Явно е писал всяка дума от онази тирада.
Доста впечатляваща при това. Искат ви във Вашингтон.
Държавния департамент. Дирекция "Германия".
Ще тръгнете възможно най-бързо. - Малко е странно.
Мисля, че рапортът ви за бойната подготвеност на Германия
е причината да ви викат.
Явно не съм познал как ще подейства на кариерата ви.
Вземете си четката за зъби и заминавайте.
Какви са последните вести за Англия и Франция?
Чембърлейн ще се обърне към парламента днес.
Предполагам докато се върнете, ще е обявена война.
А може и да е приключила.
За Полша - най-вероятно.
Боже, за колко време?
Ако клиперите летят, ще се върна към 15-и.
Кога тръгваш? - В 8:00 през Ротердам.
Тази вечер? И няма да идем на опера?
Ами онзи идиот, дето Бюърд ни пробута?
Бил и Сали ще го забавляват.
Ами ако се обяви война?
Колко прекрасно само! Аз сама насред фронта!
Ще се върна, Рода. През Лисабон, или Копенхаген.
Поне ще видиш Маделин.
А Байрон си е добре в Сиена, докато Италия не се набърква.
Байрон ще се оправи.
Извинявай, за малкото ми избухване. Извинявай.
Познаваш ме.
Изминаха два дни от немската атака над Полша.
Англия и Франция все още не са направили своя ход.
Британският посланик остави нота
на преводача на Рибентроп във външното министерство.
Преводачът Шмит бърза да достави съобщението
на Хитлер и съветниците му в канцлерството.
Е? - Само основното.
С настоящата нота от 1-и септември, уведомяваме немското правителство,
че ако не изтегли войските си от Полша,
Великобритания ще изпълни ангажиментите си към Полша.
Нямаме отговор, а немските атаки стават все по-интензивни.
Ако днес до 11:00 не се представят задоволителни доказателства
пред правителството на Нейно Величество,
считано от този час, двете страни са в състояние на война.
А сега какво?
Мисля, че до час и французите ще дадат подобен ултиматум.
Ако изгубим войната,
Бог да ни е на помощ.
За два месеца Полша ще е свършена.
После ще проведем конференция със западните велики сили.
Отивам да посетя фронта.
Какво е това? - Това е един лош поляк.
Иска да вземе колата ни.
Нека говоря с него. - Внимавай.
Аз съм военноморски офицер, и отивам в посолството във Варшава.
Американката ми е годеница, а другите са ми роднини.
Той казва, че американски офицер не се жени за еврейка.
Не ти вярва. - Паспорт!
Брини, не отивай с него!
Ще се върна. Спокойно.
Субтитри: Александър Димитров Редакция: Ивайло Ботев
© 2009 Translator's Heaven http://subs.sab.bz